b'\n_START_ARTICLE_\nIsabelle Gulld\xc3\xa9n\n_START_SECTION_\nBiografie\n_START_PARAGRAPH_\nIsabelle Gulld\xc3\xa9n \xc8\x99i-a \xc3\xaenceput cariera ca junioar\xc4\x83 \xc8\x99i a jucat de-a lungul anilor la clubul suedez IK S\xc3\xa4vehof, cu care a c\xc3\xa2\xc8\x99tigat Campionatul Suediei \xc3\xaen 2007, 2008, 2009 \xc8\x99i 2010. \xc3\x8en vara anului 2011, Gulld\xc3\xa9n s-a transferat la clubul din prima divizie danez\xc4\x83 Viborg HK._NEWLINE_Cu selec\xc8\x9bionata na\xc8\x9bional\xc4\x83 a Suediei, Gulld\xc3\xa9n a jucat 102 de meciuri, \xc3\xaen care a \xc3\xaenscris 307 de goluri. \xc3\x8en 2008, echipa sa s-a clasat pe locul 9 la Campionatul European din Macedonia \xc8\x99i a fost eliminat\xc4\x83 \xc3\xaen sferturile de final\xc4\x83 ale Jocurilor Olimpice de Norvegia, viitoare campioan\xc4\x83 olimpic\xc4\x83. La Campionatul Mondial de Handbal Feminin din 2009, Suedia a terminat pe locul 9, apoi a devenit vicecampioan\xc4\x83 european\xc4\x83 \xc3\xaen 2010, la campionatul desf\xc4\x83\xc8\x99urat \xc3\xaen Danemarca \xc8\x99i Norvegia. Gulld\xc3\xa9n a participat cu echipa na\xc8\x9bional\xc4\x83 a Suediei \xc8\x99i la Jocurile Olimpice din 2012, unde a terminat pe locul 11, din 12 participante._NEWLINE_\xc3\x8en decembrie 2014 c\xc3\xa2\xc8\x99tiga medalia de bronz cu selec\xc8\x9bionata Suediei la CE g\xc4\x83zduite de Ungaria \xc8\x99i Croa\xc8\x9bia, \xc3\xaenving\xc3\xa2nd Muntenegru \xc3\xaen finala mic\xc4\x83 a turneului.Tot \xc3\xaen cadrul Campionatului European din 2014 este desemnat\xc4\x83 MVP-ul turneului._NEWLINE_\xc3\x8en 2015 s-a transferat la CSM Bucure\xc8\x99ti, iar pe 8 mai 2016 a c\xc3\xa2\xc8\x99tigat Liga Campionilor pentru prima dat\xc4\x83 \xc3\xaen carier\xc4\x83, devenind totodat\xc4\x83 \xc8\x99i golgheterul competi\xc8\x9biei, cu 108 goluri.\n_START_SECTION_\nAltele\n_START_PARAGRAPH_\nPorecla Isabellei Gulld\xc3\xa9n este \xe2\x80\x9eBella\xe2\x80\x9d. Ea mai are o sor\xc4\x83 pe nume Rebecca \xc8\x99i un frate numit Pontus. Unchiul lui Gulld\xc3\xa9n este Christer Gulld\xc3\xa9n, fost sportiv de lupte greco-romane, care a ob\xc8\x9binut medalia de bronz la Campionatul European din 1981 \xc8\x99i locul patru la Jocurile Olimpice de var\xc4\x83 din 1988.'